open-index/open-wikipedia-markdown huggingface dataset:
Heino Ferch

**Heino Ferch** (s. 18. elokuuta 1963) on saksalainen näyttelijä. Hän on työskennellyt teatterissa, televisiossa ja elokuvissa. Viimeksi mainittujen joukossa ovat *[[Der Tunnel]]* (2001) ja *[[Perikato (elokuva)|Perikato]]* (2004). 

## Aiheesta muualla
*
Red Bull Lentopäivä

**Red Bull Lentopäivä** () on Red Bullin kehittämä tapahtuma, jossa kilpailijat yrittävät lentää itserakennetuilla laitteilla. Lentomatkan lisäksi arvostelussa otetaan huomioon itse lentolaitteen ulkonäkö ja tekniikka sekä joukkueen lavashow. Ensimmäinen Red Bull -lentopäivä järjestettiin Itävallan Wienissä vuonna 1991. Sittemmin tapahtuma on levinnyt ympäri maailmaa jo yli 70 kaupunkiin. Parhaimmillaan tapahtumaa on seurannut paikan päällä jopa 250&nbsp;000 katsojaa.

Suomen ensimmäinen Red Bull Lentopäivä järjestettiin Helsingin Hakaniemessä 24. elokuuta 2008. Sen voitti Team Hazard, johon kuuluivat Toni Röyhy, Jarkko Salmi, Ari Vilamaa sekä Petteri Salo. Voittajajoukkue teki päivän pisimmän lennon, jolle kertyi mittaa 16,2 metriä. Vuoden 2008 tapahtumaan haki 212 joukkuetta, joista 40 valittiin kilpailuun.

Vuonna 2022 Red Bull Lentopäivä järjestettiin Helsingin Tokoinrannassa 20. elokuuta, ja sitä oli paikan päällä katsomassa yli 10 000 henkeä.

## Lähteet

## Aiheesta muualla

* Red Bull Lentopäivä
Tmolos

**Tmolos**, , oli kreikkalaisessa mytologiassa Lyydian kuningas, jonka puoliso Omfale peri valtaistuimen miehensä kuoleman jälkeen.

Tmolos-vuori, jonka juurella Lyydian muinainen pääkaupunki Sardis sijaitsi, on saanut nimensä tämän myyttisen hallitsijan mukaan. Ovidius kertoo Tmoloksen – mahdollisesti kuninkaan itsensä – olleen myös tämän vuoren henkilöitymä ja sen jumala. Tmolos toimi tuomarina Panin ja Apollonin soittokilpailussa ja ratkaisi sen jälkimmäisen hyväksi. Ainoastaan kuningas Midas oli tuomion oikeellisuudesta toista mieltä, jolloin Apollon rankaisi häntä muuttamalla hänen korvansa aasin korviksi.

Plutarkhos kertoo Tmoloksen olleen Areen ja Theogonen poika, joka nähdessään Artemiin seuralaisiin kuuluneen nymfi Arrhippen rakastui tähän palavasti. Kun hän ei muuten saanut neitoa itselleen, hän päätti maata tämän väkisin. Arrhippe pakeni kuningasta Artemiin temppeliin, jossa Tmolos kaikesta huolimatta toteutti mielihalunsa. Teon seurauksena Arrhippe hirtti häpeästä itsensä, jolloin Artemis lähetti raivon härän, joka heitti kuninkaan sarvillaan kivikkoon kuolemaan. Tmoloksen poika Theoklymenos hautasi isänsä vuorelle ja nimesi vuoren isänsä mukaan.

## Lähteet
Da Da (Kuulat sekaisin)

**Da Da (Kuulat sekaisin)** on tribuuttialbumi, joka sisältää Popeda -yhtyeen kappaleita muiden esittäminä. Albumi julkaistiin 4. kesäkuuta 2008.

## Kappaleet

## Lähteet

## Aiheesta muualla
* All Music
* Albumin esittelysivu 
* Poko Rekordsin tiedote
Heidi Sorenson

**Heidi Sorenson** (s. 5. elokuuta 1960 Vancouver, Brittiläinen Kolumbia) on kanadalainen näyttelijä ja malli. Hän kasvoi tanskalaisessa perheessä ja asui maassa osan lapsuudestaan. Sorenson oli heinäkuussa 1981 *[[Playboy]]*-lehden "Playmate of the Month".

Sorenson on uransa aikana esiintynyt muun muassa elokuvassa *[[Kauhun yö]]* (1985). Nykyisin hän on naimisissa ja hänellä on tytär.

## Lähteet

## Aiheesta muualla
*Heidi Sorenson ''Playboy.com'':issa 
*
Mustanauhamureena

**Mustanauhamureena** (*Rhinomuraena quaesita*) on mureenalaji, jota joskus pidetään meriakvaariossa.

## Ulkonäkö ja koko
Mustanauhamureena voi kasvaa noin 130&nbsp;cm:n pituiseksi. Se on nuorena aivan musta. Kalan aikuistuessa sen musta väri muuttuu sinisävyisemmäksi. Naaraalle kehittyy keltainen pää. Aikuisen koiraan selkäevä, joka kulkee nauhana koko selän pituudelta, on keltainen. Värinvaihdos alkaa kalan ollessa noin 75&nbsp;cm:n pituinen. Sierainten yläpuolella on korkeat lieskamaiset ulokkeet.

## Alkuperä
Mustanauhamureena on kotoisin Indopasifiselta merialueelta.

## Käyttäytyminen
Mustanauhamureena kaivautuu hiekkaan, usein niin että sen pää pistää esille. Sitä pidetään vaikeasti hoidettavana akvaariokalana.

## Ravinto
Mustanauhamureena syö pieniä kaloja ja äyriäisiä. Se syö mieluiten elävää ravintoa, mutta kärsivällisesti totuttamalla sen voi saada huolimaan pakastettua ruokaa.

## Lähteet

## Aiheesta muualla
*Australian museum fish site
The Art of War

__NOTOC__
**The Art of War** on power metal -yhtye Sabatonin viides studioalbumi. Kappaleiden sanoitukset käsittelevät taisteluja ja *[[Sodankäynnin taito]]* -teosta. Kappaleiden väleihin, alkuun tai loppuun on liitetty puhetta, jossa naisääni siteeraa englanniksi Sun Tzun eli Sunzin tekstiä.

Albumi nousi Ruotsissa Sverigetopplistanin viidennelle sijalle, ja se pysyi listalla yhteensä 12 viikkoa.

## Kappaleet

## Kokoonpano
* Joakim Brodén – laulu
* Rickard Sundén – kitara
* Oskar Montelius – kitara
* Pär Sundström – basso
* Daniel Mullback – rummut
* Daniel Mÿhr – kosketinsoitin

## Arvostelut
* Desibeli.net: 
* Imperiumi.net: 
* The Metal Observer: 7.5/10

## Lähteet

## Aiheesta muualla
* 
*
Da Da

**Da Da** voi tarkoittaa seuraavia asioita:
* *[[DaDa]]*, Alice Cooperin albumi vuodelta 1983
* *[[Da Da (Kuulat sekaisin)]]*, Popeda-tribuuttialbumi vuodelta 2008

## Katso myös
* Da
Porto Moniz

**Porto Moniz** on kunta Portugalille kuuluvan Madeiran saaren luoteiskulmassa. Kunnassa on arviolta 2&nbsp;417 asukasta (vuonna 2015) ja sen pinta-ala on 82,9 neliökilometriä.

Pääelinkeino on maatalous, kalastus työllistää myös jonkin verran. Porto Monizissa sijaitsee yksi saaren parhaimmista merivesialtaista.

## Lähteet

## Aiheesta muualla
Lauda Air

**Lauda Air** oli entisen F1-kuljettaja Niki Laudan vuonna 1979 perustama itävaltalainen lentoyhtiö. Yhtiö aloitti toimintansa vuonna 1985 tilauslennoilla. Vuonna 1989 alkoivat kansainväliset lennot Wienistä aluksi Australiaan ja myöhemmin Lähi-itään ja Amerikkaan. Austrian Airlines osti Lauda Airin vuonna 2000, ja yhtiö suoritti siitä lähtien lomalentoja emoyhtiönsä alaisuudessa.

Lauda Airin lento 004 putosi 26. toukokuuta 1991 Thaimaassa suihkujarrun aktivoiduttua. Kaikki koneessa olleet kuolivat. Kone oli Boeing 767.

Lauda Air lopetti toimintansa 6. huhtikuuta 2013, jolloin Austrian Airlines alkoi lentää omat lomalentonsa.

## Lähteet
Sirpa Lappalainen

**Sirpa Sinikka Lappalainen** (s. 19. maaliskuuta 1958) on suomalainen taidemaalari ja -graafikko. Hän syntyi Imatralla ja debytoi vuonna 1979.

Lappalainen on opiskellut Lahden taideinstituutissa ja hän työskentelee Lahdessa. Hän on jäsenenä sekä Taidemaalariliitossa että Suomen Taidegraafikoissa. 

## Lähteet
Melanie Winiger

**Melanie Winiger** (s. 22. tammikuuta 1979 Zürich) on sveitsiläinen näyttelijä ja malli, joka valittiin vuonna 1997 Miss Sveitsiksi. Hän on myöhemmällä urallaan esiintynyt muun muassa elokuvassa *Achtung, fertig, Charlie!* (2003). 

## Lähteet
Angelo

**Angelo** on japanilainen rock-yhtye, jonka perustivat Kirito, Kohta ja Takeo vuoden 2006 elokuussa Pierrotin hajottua. Yhtye muistuttaa edeltäjäänsä monin tavoin, niin lyriikoiden, musiikin, kuin asetelmankin suhteen.

Kolmikko jatkoi musiikin parissa viiden vuoden ajan, kunnes 2011 loppukesästä Angeloon liittyivät myös D'espairsRayn entinen kitaristi Karyu ja Vidollista tuttu Giru.

## Jäsenet
*Laulu: Kirito 
*Basso: Kohta 
*Kitara: Karyu
*Rummut: Takeo
*Kitara: Giru

## Diskografia
### Albumit
* 14.11.2012 Retina
* 5.10.2011 Babel
* 6.10.2010 Design 
* 22.4.2009 Metallic Butterfly
* 18.7.2007 Rebirth of Newborn Baby

### Mini-albumit
* 16.3.2008 The Freak Show (Premium Edition) 
* 21.12.2007 The Freak Show (Regular Edition) 

### Singlet
* 27.06.2012 RIP／Moment
* 22.02.2012 Calvary 

### Maxi-singlet
* 28.7.2010	El Dorado
* 17.2.2010	Hikari no kioku
* 25.3.2009	Usubeni no kakera	
* 22.10.2008	Sister
* 11.6.2008	Chaotic Bell	
* 28.2.2007	Winter Moon
* 8.11.2006	Reborn

### DVD:t
* 10.4.2013	Angelo Tour 12-13「Reflections of the Retina」 Count Down Live at Sonic City Hall
* 23.5.2012	Angelo Tour 「Corner Stone of the Forbidden Tower」 Live＆Document - Code - (
* 27.7.2011	「Spiral」Angelo Tour 2011 〔Self-regard Nuclear Fission〕Tsuuhan gentei
* 22.4.2009	The Frenzied Empire Final at Nippon Budokan - Special Edition - 
* 21.11.2007	Easter for Treason
* Ikyou ni saku hana
Pasi Laurén

**Pasi Jari Laurén** (s. 14. joulukuuta 1968 Oulu) on suomalainen judoka.

## Ura

Laurénin paras sijoitus kansainvälisissä arvokilpailuissa on seitsemäs sija EM-kilpailuiden alle 65-kilogramman sarjassa vuonna 1995. Hän edusti Suomea myös vuoden 1996 olympialaisissa. Hän saavutti yhden voiton ja tappion sijoittuen jaetulle 21.&nbsp;sijalle. Maailmancupin Baselin osakilpailussa hän sijoittui vuonna 1993 kolmanneksi alle 60&nbsp;kg:n ja toiseksi alle 65-kg:n sarjassa vuonna 1995. Opiskelijoiden MM-kilpailuissa hän saavutti alle 65&nbsp;kg:n sarjassa pronssia vuonna 1994.

Laurén edusti Oulun Judoseuraa ja Oulun Judokerhoa. Hän voitti Suomen-mestaruuden vuosina 1990, 1992 ja 1994 alle 60&nbsp;kg:n sekä 65-kg:n sarjassa vuosina 1991 ja 1993. Hän saavutti alle 60&nbsp;kg:n painoluokassa lisäksi SM-hopeaa 1987 sekä pronssia 1988 ja 1989.

Koulutukseltaan Laurén on lääketieteen lisensiaatti. Aktiiviurheilu-uransa jälkeen hän on esiintynyt tangotaiteilijana.

## Lähteet

* 

### Viitteet
Kirito

**Kirito** on hajonneen PIERROT -yhtyeen ja muutaman sen entisen jäsenen perustaman Angelo -yhtyeen vokalisti. Hän on myös soolourallaan julkaissut useita albumeita ja singlejä.

## Diskografia
**Albumit**
* 2007.08.22 Negative
* 2005.08.03 HAMELN

**Singlet**
* 2007.07.04 Hakudou
* 2007.03.28 Cherry trees
* 2006.09.20 Period
* 2006.07.19 DECIDE
* 2006.03.23 TEAR
* 2005.07.06 Door

**DVDt**
* 2007.03.07 Symphonic Concert 2006 EXISTENCE PROOF "RE:PARADOX"
* 2006.12.13 KIRITO tour 2006 EXISTENCE PROOF
* 2005.12.07 KIRITO TOUR 2005 The Fef of Hameln LIVE & DOCUMENT
Kaarel Robert Pusta

**Kaarel Robert Pusta** (1. maaliskuuta 1883 Narva – 4. toukokuuta 1964 Madrid) oli virolainen poliitikko ja diplomaatti.

## Elämäkerta
Pusta syntyi Narvassa vuonna 1883 ja hänellä oli nuorena yhteyksiä radikaaliliikkeeseen. Vuonna 1903 hän joutui pidätetyksi tsaarin vastaisesta toiminnasta. Hänen sellitoverinsa oli Mihail Kalinin, josta tuli sittemmin merkittävä bolševikkijohtaja. Vuodesta 1904 Pusta asui ulkomailla Englannissa, Ranskassa ja Sveitsissä. Hän opiskeli Pariisissa ja Bernissä pitäen samalla yllä yhteyksiä radikaaliliikkeeseen Virossa esimerkiksi ottamalla osaa vasemmistolaisen *Uudised*-lehden toimintaan. Pusta palasi Viroon vuonna 1906 työskennellen ensin Virulane-lehdelle (1906–8) ja sittemmin Paevalehtelle (1910–14). Vuonna 1915 Pusta nostettiin Venäjän armeijaan, jossa hän toimi armeijan siviilihallinnossa.

Vuonna 1917 Pustasta tuli länsimaihin lähetetyn virolaisen diplomaattisen edustuston jäsen, jonka tarkoituksena oli saada tunnustus Viron itsenäisyydelle Ranskalta ja Yhdistyneeltä kuningaskunnalta. Muita lähetystön edustajia olivat Jaan Tõnisson, Ants Piip ja Eduard Virgo. Pusta toimi myös Viron ensimmäisenä Ranskan lähettiläänä ja Pusta saikin Ranskan tunnustamaan Viron itsenäisyyden vuonna 1922. Pusta säilytti virkansa vuoteen 1933 saakka, lukuun ottamatta lyhyttä kautta vuosina 1924 ja 1925, jolloin hän toimi Viron ulkoministerinä. Vuosina 1934-35 Pusta oli Viron Puolan lähettiläs ja vuodesta 1935 maan Tanskan ja Neuvostoliiton lähettiläs. Konstantin Pätsin vallankaappauksen jälkeen vuonna 1934 Viron vapaussotureiden liitto eli vapsit mainitsivat Pustan yhtenä mahdollisena heidän kaavailemansa uuden hallituksen jäsenistä. Pusta pidätettiin vuonna 1936, mutta koska ei voitu osoittaa hänen tienneen vapsien suunnitelmista hänet vapautettiin. Korvauksena Pustalle annettiin neuvonantajan virka Viron Pariisin lähetystöstä. Neuvostoliiton miehitettyä Viron vuonna 1940 Pusta jäi ulkomaille, jossa hän pyrki osoittamaan kansainväliselle yhteisölle Viron miehityksen olleen laiton. Pusta kuoli Madridissa vuonna 1964.

Pusta julkaisi elämänsä aikana useita teoksia. Hän oli Euroopan yhtenäisyyden kannattaja ja käsitteli aihetta vuonna 1931 julkaistussa teoksessa *L’idee de l’union européenne devant les gouvernements et de la Société des Nations* (1931). Hänen muita teoksiaan olivat *Problèmes de la Baltique* (1934), *The Soviet Union and the Baltic States* (1942) ja vähän ennen hänen kuolemaansa julkaistu Pustan muistelmat *Saadiku päevik*.

## Lähteet
Anita Pointer

**Anita Pointer** (23. tammikuuta 1948 Oakland, Kalifornia – 31. joulukuuta 2022 Los Angeles, Kalifornia) oli yhdysvaltalainen R&B-/soulmuusikko. Hän kuului The Pointer Sistersiin, joka kelpuutettiin vuonna 1993 Hollywood Walk of Fameen. Pointer oli kolmesta sisaruksesta keskimmäinen. Hänen kuoltuaan elossa on ainoastaan alkuperäisen kolmikon vanhin, Ruth Pointer.

Pointer toimi 1980-luvun lopulla myös sooloartistina.

## Lähteet
Linh Dan Pham

**Linh Dan Pham** (; s. 1973 Saigon) on vietnamilaissyntyinen näyttelijä, joka muutti Ranskaan jo varhaislapsuutensa vuosina.

Pham syntyi Saigonissa, Vietnamissa vuonna 1973 ja muutti jo varhaislapsuudessa Ranskaan jossa vietti lapsuutensa Pariisin esikaupunkialueella. Hän aloitti näyttelijänuransa on ranskalaisessa historiallisessa draamaelokuvassa *[[Indokiina (elokuva)|Indokiina]]* (1992), ja oli ehdolla César-palkintoon roolistaan tästä elokuvasta. Pari vuotta ensimmäisen elokuvaroolinsa jälkeen hän alkoi opiskelemaan liiketaloutta ja muutti Vietnamiin jossa teki töitä johtotehtävissä. Pham muutti 2000-luvun alussa New Yorkiin ja meni naimisiin brittiäisen pankkiirin kanssa. New Yorkissa hän aloitti näyttelemisen uudestaan The Actors Studio työpajassa. Kun hän palasi Ranskaan hän näytteli pianonsoitonopettaja Miao Liniä elokuvassa *[[Kun sydän lakkaa lyömästä]]* (2005) josta hän voitti César-palkinnon. Vuonna 2023 Pham näytteli Kiinan keisarinnaa elokuvassa *[[Asterix ja Obelix lohikäärmeen valtakunnassa]]*.

## Valikoitu filmografia
* *[[Indokiina (elokuva)|Indokiina]]* (*Indochine*, 1992)
* *[[Kun sydän lakkaa lyömästä]]* (*De battre mon coeur s'est arrêté*, 2005)
* *[[Dante 01]]* (2006)
* *[[Le Bal des actrices]]* (2009)
* *[[Mr. Nobody (elokuva)|Mr. Nobody]]* (2009)
* *[[Kaikki mikä kiiltää]]* (*Tout ce qui brille*, 2010)
* *[[Asterix ja Obelix lohikäärmeen valtakunnassa]]* (*Astérix et Obélix : L'Empire du Milieu*, 2023)
Lähde: 

## Lähteet

## Aiheesta muualla
*   
*
Jacques Audiard

**Jacques Audiard** (s. 30. huhtikuuta 1952 Pariisi, Ranska) on ranskalainen elokuvaohjaaja ja -käsikirjoittaja. Hän on saanut Bafta-palkinnon ja useita César-palkintoja. Audiard’n palkittuja elokuvia ovat muun muassa *[[Kun sydän lakkaa lyömästä]]* (2005) ja *[[Profeetta (elokuva)|Profeetta]]* (2009). Vuonna 2015 Audiard voitti Cannesin elokuvajuhlien pääpalkinnon, Kultaisen palmun, elokuvastaan *[[Dheepan]]*.

## Filmografia
* *[[Regarde les hommes tomber]]* (1994)
* *[[Un héros très discret]]* (1996)
* *[[Sur mes lèvres]]* (2001)
* *[[Kun sydän lakkaa lyömästä]]* (*De battre mon coeur s’est arrêté*, 2005)
* *[[Profeetta (elokuva)|Profeetta]]* (*Un prophète*, 2009)
* *[[Luihin ja ytimiin (elokuva)|Luihin ja ytimiin]]* (*De rouille et d’os*, 2012)
* *[[Dheepan]]* (2015)

## Palkinnot
* César-palkinto, paras ohjaus elokuvasta *Kun sydän lakkaa lyömästä* (2005)
* César-palkinto, paras ohjaus elokuvasta *Profeetta* (2010)
* César-palkinto, *Luihin ja ytimiin*, kuusi palkintoa, muun muassa paras leikkaus ja paras naisnäyttelijä (2013)
* Bafta-palkinto, paras vieraskielinen elokuva *Kun sydän lakkaa lyömästä* (2005)
* Bafta-palkinto, paras vieraskielinen elokuva *Profeetta* (2009)
* Cannesin Grand Prix -palkinto elokuvasta *Profeetta* (2009)
* Cannesin Kultainen palmu elokuvasta *Dheepan* (2015)

Lisäksi hän on ollut ehdolla muun muassa Berliinin Kultaisen karhun saajaksi.

## Lähteet
Mia Aegerter

**Myriam "Mia" Aegerter** (s. 9. lokakuuta 1976) on sveitsiläinen poplaulaja ja näyttelijä. Hän esiintyi vuosina 2000–2003 televisiosarjassa *Gute Zeiten, schlechte Zeiten*; lisäksi hänet on nähty muun muassa elokuvassa *Achtung, fertig, Charlie!* (2003).

Aegerter osallistui vuonna 2005 laululla "Alive" Saksan euroviisuesikarsintoihin. 

## Diskografia
### Albumit
* *So wie i bi* (2004)
* *Vo Mänsche U Monschter* (2006)

### Singlet
* "U don't know how to love me" (2003)
* "Hie u jetzt - Right Here Right Now" (2003)
* "So wie i bi" (2004)
* "Alive" (2005)
* "Meischterwärk" (2006) 

## Aiheesta muualla
*
Gracia

**Gracia Arabella Baur** (s. 18. marraskuuta 1982 München, Saksa) on saksalainen poplaulaja. Hän osallistui *[[Deutschland sucht den SuperStar]]iin* ja edusti vuonna 2005 maataan Eurovision laulukilpailussa laululla ”Run & Hide”.

Gracia on julkaissut albumit *Intoxicated* (2003) ja *Passion* (2005). Single ”I Don’t Think So” saavutti Saksan listoilla peräti kolmannen sijan.

## Lähteet
Pouilly-Fumé

**Pouilly-Fumé** on ranskalainen valkoviinin tuotantoalue Loiren laaksossa. Pouilly-Fumé-valkoviini on suojattu alkuperänimitys, ja se tehdään Sauvignon Blanc -lajikkeesta. Sitä luonnehditaan aromeiltaan piikiviseksi/mineraaliseksi ja lievästi savuiseksi ( tarkoittaa savua). Kyseiselle viinille sopivia ruokia ovat muun muassa lohi, kana ja vasikka. Se sopii myös aperitiiviksi ja nautittavaksi juustojen kanssa.

Viinitarhat sijaitsevat alueen seitsemässä kylässä Nièvren departementissa, joita ovat mm. Pouilly-sur-Loire, Saint-Andelain, Boisgibault, Tracy-sur-Loire ja Saint-Laurent-l'Abbaye.

Alueelta katsottuna vastakkaisella puolella Loire-jokea sijaitsee Sancerre.

## Alue
*Alue: 850 ha
*Maaperä: kalkkikivi, savi-kalkkikivi
*Tuotanto: 6 miljoonaa pulloa

## Lähteet

## Aiheesta muualla

*Pouilly-Fumé AOC -sivusto
Anton Corbijn

**Anton Corbijn** (s. 20. toukokuuta 1955) on alankomaalainen ohjaaja ja valokuvaaja, joka asuu nykyään Lontoossa. Hän on tehnyt yhteistyötä monien muusikoiden ja yhtyeiden kanssa. Eniten töitä hän on tehnyt Depeche Moden ja U2:n kanssa: kuvittanut albuminkansia, ohjannut musiikkivideoita ja niin edelleen.

Corbijnin lukuisista musiikkivideoista tunnetuimpia ovat Depeche Moden ”Personal Jesus” (1989) ja ”Enjoy the Silence” (1990), U2:n ”One” (1991) ja Nirvanan ”Heart-Shaped Box” (1993). Corbijn on tehnyt ohjaamisensa lomassa myös kirjoja.

Vuonna 2007 Corbijn ohjasi elokuvan *[[Control (vuoden 2007 elokuva)|Control]]*, joka kertoo Joy Division -yhtyeen edesmenneestä keulakuvasta Ian Curtisista. Elokuva sai muun muassa Bafta-ehdokkuuden vuonna 2008.

Tallinnan Fotografiska-museossa on Corbijnin näyttely 1. toukokuuta 2026 asti.

## Filmografia
* *[[Control (vuoden 2007 elokuva)|Control]]* (2007)
* *[[Linear]]* (2009)
* *[[The American]]* (2010)
* *[[A Most Wanted Man]]* (2014)
* *Life* (2014)

## Lähteet

## Aiheesta muualla
*
Aarne Kinnunen

**Aarne Einari Kinnunen** (4. helmikuuta 1930 Lieksa – 18. huhtikuuta 2022 Helsinki) oli suomalainen estetiikan professori. Hän tutki erityisesti esteettistä kokemusta, komiikkaa ja huumoria sekä kirjallisuuden ja teatterin kysymyksiä.

Kinnunen kirjoitti ylioppilaaksi Savonlinnan lyseosta vuonna 1949 ja opiskeli psykologiaa, estetiikkaa ja kirjallisuustiedettä Helsingin yliopistossa. Hän valmistui filosofian kandidaatiksi vuonna 1952 ja lisensiaatiksi vuonna 1960. Kinnunen väitteli tohtoriksi vuonna 1968 Aleksis Kiven näytelmistä.

Kinnunen teki Helsingin yliopistossa pitkän uran estetiikan tutkijana ja opettajana. Hän työskenteli estetiikan ja yleisen kirjallisuustieteen assistenttina vuodet 1963–1968, apulaisprofessorina ja professorina 1968–1975 ja 1982–1983 sekä estetiikan henkilökohtaisena ylimääräisenä professorina 1986–1994. Hän julkaisi vuonna 2000 yleistajuisen teoksen *Estetiikka*.

Vuonna 1992 Kinnunen sai Suomen estetiikan seuran Yrjö Hirn -palkinnon. Vuonna 1988 Kinnunen johti Finlandia-palkintolautakuntaa.

Kinnunen oli vuodesta 1957 naimisissa näyttelijä Aino-Maija Tikkasen kanssa, ja heillä oli kolme lasta: Helka-Maria Kinnunen, Saara Kinnunen ja Petteri Kinnunen.

## Teoksia
* *F. Nietzsche*. Kirjayhtymä, 1960.
* *Aleksis Kiven näytelmät: Analyysi ja tarkastelua ajan aatevirtausten valossa.* Diss. 1967.
*  – Näköispainos: Helsinki: Yliopistopaino, 1990. 
*  (2. painos: Taskutieto 98.)
* *Tuli, aurinko ja seitsemän veljestä: Tutkimus Aleksis Kiven romaanista.* WSOY, 1973.
* 
* 
* 
* 
* *Ympäristöestetiikka.* Toimittaneet Aarne Kinnunen ja Yrjö Sepänmaa. Gaudeamus, 1981.
* *Haanpään pitkät varjot: Pentti Haanpään kertomataiteesta*. Otava, 1982.
* *Mitä näyttelijä tekee? Syntiä vai työtä.* WSOY, 1984.
* 
* 
* *Miksi estetiikka?* (Äänite.) Helsingin yliopisto, Lahden tutkimus- ja koulutuskeskus, 1993
* *Huumorin ja koomisen keskeneräinen kysymys.* WSOY, 1994.
* 
* *Seitsemän veljestä ja lukemisen juonet.* WSOY, 2002.
* *Talo ilmassa: Joel Lehtosen Putkinotko.* WSOY, 2005.
* 
* *Päätoiminen elämä.* Otava, 2011.
* 
* 

## Lähteet

## Aiheesta muualla
* Kuisma, Oiva: Aarne Kinnunen ja ''Seitsemän veljestä''. *Tieteessä tapahtuu.* (PDF)
*
Régis Wargnier

**Régis Wargnier** (s. 18. huhtikuuta 1948) on ranskalainen elokuvaohjaaja. Hänen töistään *[[Indokiina (elokuva)|Indokiina]]* (1992) voitti parhaan ulkomaisen elokuvan Oscar-palkinnon.

Metzissä syntynyt Wargnier istui tuomariston jäsenenä Cannesin elokuvajuhlilla vuonna 2002. Hän on voittanut Oscarin lisäksi muun muassa César- ja Goya-palkinnot. 

## Aiheesta muualla
*
Luettelo kommunistisista valtioista

Tämä on **luettelo kommunistisista valtioista**. Luettelossa ovat vain vallassa olevat yksipuoluevaltiot, joissa on vallassa ainoana puolueena kommunistinen puolue. Oppositiolla ei ole asemaa näissä maissa ollenkaan poliittisissa päätöksen teossa. Jotkut valtiot eivät enää ole virallisen ideologian mukaan marxilais-leninistisiä. 

## Nykyiset kommunistiset yksipuoluevaltiot
Tämä on luettelo kommunistisista valtioista, joissa on yksipuoluejärjestelmä.

## Ei marxilais-leninistiset valtiot
Tämä on luettelo valtioista, jotka ovat virallisesti luopuneet marxilais-leninismistä. 

### Entiset
*  (1922–1991)
*  (1917–1922)
*  (1920–1922)
*  (1921–1944)
*  Odessan neuvostotasavalta (1918)
*  (1918)
*  Krimin sosialistinen neuvostotasavalta (1919)
*  Bessarabian sosialistinen neuvostotasavalta (1919–1924)
*  Mughanin neuvostotasavalta (1919)
*  Azerbaidžanin kansan hallitus (1941–1946)
*  (1918–1919)
*  (1918–1920)
* 
*  (1924–1992)
*  (1945–1963)
*  (1963–1992)
*  (1946–1990) 
*  (1946–1976)
*  (1976–1992)
*  Galitsian sosialistinen neuvostotasavalta (1920)
*  (1947–1989) 
*  (1947–1965)
*  (1965–1989)
*  (1919)
*  (1948–1960)
*  (1960–1990)
*  (1919)
*  (1946–1949)
*  (1949–1989) 
*  Saksin neuvostotasavalta (1918–1919)
*  (1919)
*  (1949–1990)
*  (1918)
* Suomen kansantasavalta (1939–1940)
*  Alsace-Lorrainen neuvostotasavalta (1918)
*  Asturian sosialistinen tasavalta (1934)
*  Limerickin neuvosto (1919)
*  Hunanin neuvosto (1927–1927)
*  Guangzhoun kommuuni (1927–1927)
*  Kiinan neuvostotasavalta (1931–1937)
*  Jiangxin–Fujianin neuvosto (1931–1934)
*  Fujianin kansanhallius (1933–1934)
*  Itä-Turkestanin toinen tasavalta (1944–1949)
*  Sisä-Mongolian autonominen kansantasavalta (1945)
*  (1945–1946) 
*  (1954–1975)
*  (1975–1979)
*  (1979–1989)
*  (1978–1992) 
*  Persian sosialistinen neuvostotasavalta (1920–1921)
*  (1946–1947) 
*  (1974–1987)
*  (1987–1991)
*  (1967–1990)
*  (1969–1991)
*  (1969–1992)
*  (1975–1990)
*  (1975–1992)
*  (1975–1992)
*  (1975–1990)
*  Sansibarin kansantasavalta (1963–1964)
*  (1979–1983)

## Katso myös
* Kansandemokratia
* Luettelo sosialistisista valtioista

## Lähteet
Weston Noble

**Weston Henry Noble** (30. marraskuuta 1922 Riceville, Iowa – 21. joulukuuta 2016) oli yhdysvaltalainen kuoronjohtaja. Hän oli Luther Collegen emeritusprofessori Iowassa.

Noble toimi Luther Collegessa Nordic Choirin johtajana 57 vuoden ajan, kunnes päätti vetäytyä vuonna 2005.

Noble teki myös lukuisia vierailevia esiintymisiä; hän johti muun muassa Mormonien tabernaakkelikuoroa ja sai mormonikirkon *Distinguished Service Awardin*. Hän esiintyi useilla musiikkifestivaaleilla ulkomaillakin.

## Lähteet
Stellan Nilsson

**Stellan Nilsson** (28. toukokuuta 1922 Lund – 27. toukokuuta 2003) oli ruotsalainen jalkapalloilija, joka pelasi keskushyökkääjän pelipaikalla. Hän kuului Ruotsin A-maajoukkueen kokoonpanoon, kun se yli kolmannelle sijalle vuoden 1950 MM-kilpailuissa.

## Seurat
Lundissa syntynyt Nilsson pelasi ammattilaisuransa aikana seuraavissa seuroissa:

* Malmö FF (1942–1950)
* Genoa CFC (1950–1952)
* SCO Angers (1952–1954)
* Olympique de Marseille (1954)
* SCO Angers (1954–1955)

## Lähteet

## Aiheesta muualla
Gordon H. Bower

**Gordon H. Bower** (30. joulukuuta 1932 - 17. kesäkuuta 2020) oli yhdysvaltalainen psykologi. Hän valmistui Yalen yliopistosta ja työskenteli myöhemmin Stanfordissa.

Bower toimi Kansallisen tiedeakatemian jäsenenä vuodesta 1973. Hänelle myönnettiin National Medal of Science vuonna 2005.

## Lähteet
Frank Press

**Frank Press** (4. joulukuuta 1924 – 29. tammikuuta 2020) oli yhdysvaltalainen geofyysikko. Hän valmistui City College of New Yorkista ja Columbian yliopistosta.

Press tutki laattatektoniikkaa. Hän sai useita merkittäviä palkintoja tutkimuksista, jotka selvittivät maapallon sisäosien rakennetta ja siihenliittyvien luonnonkatastrofien esiintymistä.

Press toimi Yhdysvaltain kansallisen tiedeakatemian puheenjohtajana vuosina 1981–1993. Hänen puheenjohtajakautensa merkittävimpiä julkaisuja olivat raportti, joka vuonna 1986 varoitti, että AIDSista voi kehittyä vakava epidemia, ja vuoden 1986 tutkimus Challenger-avaruussukkulan onnettomuuden syistä.

Press oli myös Royal Societyn, Ranskan tiedeakatemian ja Paavillisen tiedeakatemian jäsen.

Press sai Kansallisen tiedemitalin (1994), Japani-palkinnon (1993) ja Vannevar Bush -palkinnon (1994). Lisäksi hän on saanut Lomonosov-kultamitalin ja Royal Astronomical Societyn kultamitalin.

## Lähteet
Richard C. Atkinson

**Richard C. Atkinson** (s. 19. maaliskuuta 1929) on yhdysvaltalainen psykologi. Hän valmistui Chicagon ja Indianan yliopistoista.

Atkinsonista tuli Stanfordin yliopiston professori vuonna 1956, ja hän pääsi Yhdysvaltain kansallisen tiedeakatemian jäseneksi vuonna 1974. 

Atkinson toimi myöhemmin Yhdysvaltain kansallisen tiedesäätiön johtotehtävissä ja Kalifornian yliopiston San Diegon kampuksen rehtorin toimessa. Hän oli Kalifornian yliopiston puheenjohtajana vuosina 1995–2003.

## Lähteet
William K. Estes

**William Kaye Estes** (17. kesäkuuta 1919 – 17. elokuuta 2011) oli yhdysvaltalainen psykologi. Hän opiskeli B. F. Skinnerin johdolla ja teki tämän kanssa sittemmin yhteistyötäkin. Hän vaikutti useilla yliopistoilla, muun muassa Indianassa ja Harvardissa. 

Estesin teosten joukossa ovat *Learning Theory and Mental Development* (1970), *Statistical Models in Behavioral Research* (1991) ja *Classification and Cognition* (1994).

Estes sai vuonna 1997 National Medal of Sciencen. Hän oli Kansallisen tiedeakatemian jäsen vuodesta 1963 lähtien.

## Lähteet
Piilokamerapäälliköt

**Piilokamerapäälliköt** on suomalainen viihdeohjelma, jota juontavat Duudsoneista tunnetut Jukka Hilden ja Jarno Leppälä. Sarjassa näytetään erilaisia piilokameravideoita ulkomailta ja sarja sisältää myös Duudsoneiden itse kuvaamaa materiaalia. Sarjaan on myös mahdollista lähettää omia piilokameravideoita. Sarjassa nähdään myös *Källikoulu*, jossa Jukka tekee piloja Jarpille. Sarja alkoi 2. toukokuuta 2008. Ohjelman tarkoitus on piilokamerajekkujen teko. Uhriksi joutuvat useat Hollywood-tähdet kuten muun muassa Jack Nicholson. Ohjelman källikoulu sisältää jekkuja, joita kavereilleen voi tehdä. "Källit" ovat nähtävissä ohjelman kotisivuilla.

## Jaksot

## Aiheesta muualla
* Ohjelman kotisivut
Clarence Allen (geologi)

**Clarence R. Allen** (15. helmikuuta 1925 – 21. tammikuuta 2021) oli yhdysvaltalainen geologi. Hän oli California Institute of Technologyn geologian ja geofysiikan professori.

Allen istui Yhdysvaltain kansallisen tiedeakatemian jäsenenä vuodesta 1976 lähtien. 

## Lähteet
Clarence Allen

**Clarence Allen** voi olla:

* Clarence Allen (s. 1925), yhdysvaltalainen geologi
* Clarence Emir Allen (1852–1932), yhdysvaltalainen poliitikko
* Clarence Ray Allen (1930–2006), yhdysvaltalainen rikollinen
Horn af Kanckas

**Horn af Kanckas** on suomalais-ruotsalaisen Horn-suvun toinen päähaara, joka tunnetaan 1500-luvulta lähtien. Suku omisti Kankaisten kartanon Maskussa. Nykyisin sukuhaara on isälinjaisesti sammunut.

Sukuhaara oli hyvin läheinen Halikon Horn af Åminneille, sillä sukuhaaran kantaisä Henrik Klasson oli Krister Klassonin veli. Henrik Klassonin isoisä Henrik Olofsson oli saanut avioliiton kautta Maskun maat haltuunsa.

## Tunnettuja suvun jäseniä
* Henrik Klaunpoika Horn (1512–1595), ritari, valtaneuvos ja laamanni
** Göran Henrikinpoika Horn
*** Arvid Göransson Horn af Kanckas (1590–1653), Uudenmaan ja Hämeen läänin maaherra
** Kaarle Henrikinpoika Horn (1550–1601), sotamarsalkka ja valtaneuvos
*** Henrik Kaarlenpoika Horn (1578–1618), laamanni, hovimarsalkka ja diplomaatti
**** Henrik Henrikinpoika Horn (1618–1693), sotamarsalkka, hallintomies ja valtaneuvos
*** Klaus Kaarlenpoika Horn (1583–1632), 
*** Evert Kaarlenpoika Horn (1585–1615), sotamarsalkka
**** Kustaa Evertinpoika Horn (1614–1666), sotamarsalkka ja hallintomies
*** Kustaa Kaarlenpoika Horn (1592–1657), marsalkka, valtaneuvos, sotamarsalkka, Porin kreivi, Liivinmaan kenraalikuvernööri ja valtakunnanmarsalkka
**** Agneta Horn (1629–1672), kartanonrouva ja kirjailija
** Arvid Henrikinpoika Horn (1577–1606), Pohjanmaan käskynhaltija ja valtaneuvos

## Lähteet
Mathé Altéry

**Marie-Thérèse Altare** eli **Mathé Altéry** (s. 12. syyskuuta 1927) on ranskalainen laulaja ja näyttelijä. Hän opiskeli taidemusiikkia ja esiintyi alun alkaen muiden muassa opereteissa. 

Vuonna 1956 Altéry edusti maataan Eurovision laulukilpailussa laululla "Le temps perdu". Sijoitusta ei tiedetä, sillä ainoastaan voittaja kuulutettiin julki.

Altérylla oli tärkeä rooli André Haguet'n elokuvassa *Valekreivi* (*Milord l'Arsouille*, 1956). 

## Aiheesta muualla
*
Robert A. Alberty

**Robert A. Alberty** (21. kesäkuuta 1921 Winfield, Kansas – 18. tammikuuta 2014) oli yhdysvaltalainen kemisti. Hän oli Yhdysvaltain kansallisen tiedeakatemian jäsen vuodesta 1965 lähtien.

Alberty oli Massachusetts Institute of Technologyn (MIT) professori.

## Lähteet
Bryce Crawford

**Bryce L. Crawford, Jr.** (27. marraskuuta 1914 New Orleans, Louisiana – 16. syyskuuta 2011 Arden Hills, Minnesota) oli yhdysvaltalainen tieteilijä. Hän toimi vuosikymmenten ajan fysikaalisen kemian professorina Minnesotan yliopistossa.

Crawford oli Kansallisen tiedeakatemian jäsen vuodesta 1956.

## Lähteet
Marcel Masse

**Marcel Masse** O.Q., PC (27. toukokuuta 1936 – 25. elokuuta 2014) oli kanadalainen poliitikko. Hän istui vuosina 1966–1973 Québecin kansankokouksessa ja vuosina 1984–1993 liittovaltiollisen parlamentin jäsenenä.

Masse toimi useampaan otteeseen ministerinäkin. Hänestä tehtiin vuonna 1995 Québecin kansallisen ritarikunnan upseeri.

## Lähteet
Torre Sacyr Vallehermoso

**Torre Sacyr Vallehermoso** on  vuonna 2008 valmistunut 52-kerroksinen ja 236 metriä korkea pilvenpiirtäjä, joka sijaitsee Espanjan pääkaupungissa Madridissa. Torni on Espanjan kolmanneksi korkein rakennus.

Torre Sacyr Vallehermoso on yksi Cuatro Torres Business Area -yrityspuiston neljästä rakennuksesta. Sen ovat suunnitelleet Carlos Rubio Carvajal ja Enrique Álvarez-Sala Walter. Rakentamisesta vastaavana yrityksenä toimii Sacyr Sau. Rakennuksessa on hotelli ja toimistotiloja, ja se on valmistettu kokonaisuudessaan betonista.

## Lähteet

## Aiheesta muualla
Jürgen Mittelstraß

**Jürgen Mittelstraß** (s. 11. lokakuuta 1936 Düsseldorf) on saksalainen tieteenfilosofi. Hän opiskeli historiaa, filosofiaa ja protestanttista teologiaa eri yliopistoissa ennen valmistumistaan filosofian tohtoriksi Erlangenin yliopistosta 1961. 

Mittelstraß suoritti Erlangenin yliopistossa myös habilitaationsa. Hän työskenteli pitkään Konstanzin yliopiston professorina. 

Mittelstraß on paavillisen tiedeakatemian jäsen. Hän on ollut Academia Europæan jäsen vuodesta 1988. Hänellä on kunniatohtorinarvoja sekä Saksassa että ulkomailla. Hänelle on myönnetty ensimmäisen luokan Bundesverdienstkreuz ja vuonna 1989 Gottfried Wilhelm Leibniz -palkinto. 

## Lähteet
Mel Ramos

**Mel Ramos** (24. heinäkuuta 1935 Sacramento, Kalifornia, Yhdysvallat – 14. lokakuuta 2018 Oakland, Kalifornia, Yhdysvallat) oli yhdysvaltalainen poptaiteilija.

Ramos debytoi vuonna 1963 ja piti ensimmäisen yksityisnäyttelynsä 1964. Hän oli laajasti esillä useissa maissa niin yksityis- kuin ryhmänäyttelyissäkin. Ramos tunnetaan maailmalla varsinkin alastontöistään.

## Lähteet
Leena Hietanen

**Leena Hietanen** (s. 30. joulukuuta 1956 Kuusamo) on suomalainen freelance-toimittaja. Hän on työskennellyt Virossa vuodesta 1993. Hietanen on kirjoittanut BBC Worldille ja Bridge Newsille, *[[Kauppalehti|Kauppalehteen]]*, *[[Turun Sanomat|Turun Sanomiin]]* ja *[[Helsingin Sanomat|Helsingin Sanomiin]]*. Vuonna 2008 Hietanen julkaisi WSOY:n Barrikadi-sarjassa ilmestyneen pamfletin *[[Viron kylmä sota]]*, jossa hän arvosteli Viron kansalaisuuspolitiikkaa.

## Toiminta
Hietanen on toiminut Helsingin Sanomien kulttuuritoimituksessa. Vuonna 1988 hän oli tuottajana järjestämässä ensimmäisiä Rakkautta ja Anarkiaa -elokuvafestivaaleja.

*[[Viron kylmä sota]]* -kirjassa Hietanen sanoi, että Viron kansalaisuuspolitiikkaa sovelletaan venäläisiä vastaan apartheid-tyyppisenä sortopolitiikkana, jota oikeutetaan ”miehitysmyytillä”. Hietanen ei hyväksy Viron Neuvostoliiton-kauden nimittämistä miehitykseksi. Kirja herätti Virossa ja Suomessa arvostelua.

Leena Hietanen on herättänyt huomiota myös virolaisia ja Viron valtiota koskevilla, provosoivilla lausunnoillaan. 26. maaliskuuta 2009 Yle TV1-kanavalla A-talk-ohjelmassa häneltä kysyttiin, onko hän kutsunut blogissaan Viron kansaa ”rikollisen tyhmäksi” oli vastaus myöntävä. Tallinnan patsasmellakoista hän totesi, että *”Putinilla olisi ollut oikeus lähettää tankit Viron kaduille.”* 16.6.2008 Hietanen kirjoitti yhdessä Petri Krohnin kanssa Eesti Ekspressin nettisivuille pamfletin, jossa he kutsuvat Viroa fasistiseksi apartheid-valtioksi.

Hietanen on perustanut ”Suomen Antifasistisen Komitean” yhdessä Johan Bäckmanin kanssa.

Hietanen pyrki Euroopan parlamentin jäseneksi vuoden 2009 vaaleissa Suomen työväenpuolueen listoilta. Hän sai 247 ääntä. Hietanen kuvasi tuolloin  Natoa organisaatioksi joka kuuluu persläpien helminauhaan ja piti sitä lakkauttamisen arvoisena.

Ukrainan sodan aikana Hietanen on profiloitunut Venäjän tukijaksi ja sotatoimien puolustajaksi. Hietanen toimii läheisessä yhteistyössä Johan Bäckmanin kanssa. Hietanen toimii myös Naapuriseuran lehden kolumnistina.

## Teokset
* 
* 

## Lähteet

## Aiheesta muualla

* Dissidentti. Leena Hietasen ja Petri Krohnin yhteinen blogi.
* 
*
Salama-Santeri

**Salama-Santeri** ( tai vain *Quick Draw McGraw*) on yhdysvaltalainen animaatiosarja, jonka tuotti Hanna-Barbera. Sarjasta tuotettiin yhteensä 44 jaksoa, jotka esitettiin Yhdysvalloissa vuosien 1959–1961 aikana. Sarja sai myös Emmy-ehdokkuuden vuonna 1960 parhaana lastenohjelmana. Tuolloin palkinnon voitti saman yhtiön tuottama Hakki-koira. Sarjan yhteydessä esitettiin myös jaksoja sarjoista Pikku Haukku ja Iso Haukku, sekä Nuusku ja Lörppö.

1980- ja 1990-luvun vaihteessa Salama-Santerin animaatioita julkaistiin suomeksi puhuttuina kolmella 50-minuuttisella VHS-videolla nimeltä *Salama-Santeri villin lännen sirkuksessa*, *Salama-Santeri. Rosmoja, koirankeksejä ja hevosnaamoja* ja *Salama-Santeri eli Kapong kapongaa kapongin*.

Osa suomennetuista jaksoista julkaistiin nimellä Paukkurauta Makkonen ja Hevosnaama Harri.

## Juoni

Sarjassa keskityttiin vanhaan villiin länteen, jossa sheriffinä toimi valkoinen hevonen nimeltä Salama-Santeri, joka meksikolaisen apulaisensa Baba Looeyn kanssa yrittää pysäyttää erilaisia lainsuojattomia. Useimmiten Baba Looey toimi kaksikon aivoina ja Salama-Santeri kuvattiin hidasälyisenä sheriffinä, joka tunnettiin muutamista iskulauseista.

## Äänirooleissa

## Lähteet

## Aiheesta muualla
*TV.com 
*HB Shows.com - The Hanna-Barbera Super Center 
*bcdb.com
André Haguet

**André Eugène Henri Haguet** (9. marraskuuta 1900 Suresnes – 20. elokuuta 1973 Cannes) oli ranskalainen elokuvaohjaaja, -tuottaja ja -käsikirjoittaja. Hänen töidensä joukossa ovat *On keskiyö, tohtori Schweitzer* (1952), *Unkarilainen rapsodia* (1953) ja *Valekreivi* (1956).  

## Aiheesta muualla
*
Hifi (lehti)

**Hifi** oli vuonna 1978 perustettu viihde-elektroniikan harrastajille tarkoitettu erikoislehti. *Hifi*-lehden perusti Tecnopress. Sanoma-konserni osti Tecnopressin vuonna 1984, minkä jälkeen lehden julkaisemista jatkoivat Sanoma-konsernin tytäryhtiöt. Lehden päätoimittaja oli Pekka Koistinen vuosina 1978&ndash;1995, Lauri Kotilainen 1995&ndash;2004 ja Marko "Hifi" Haikonen 2004&ndash;2006. Lähes koko olemassaoloajan lehdessä vaikutti voimakkaasti toimittajana ja tutkimuspäällikkönä Pekka Tuomela. Myös Yleisradion äänisuunnittelija Jaakko Eräpuun sokkokuunteluarviot tulivat tutuksi tuhansille lukijoille.

## Historia
Lehden linja oli 1980- ja 1990-luvuilla varsin kuluttajavalistushenkinen, ja lehti julkaisi hifi-laitteiden rakennusohjeita. 1980- ja 1990-luvuilla *Hifi*-lehti kävi väittelyä ''Musiikin Ääni'' -lehden kanssa, jonka lähestymistapa äänentoistolaitteita kohtaan oli subjektiivinen; laitteet testattiin hyvin pitkälle "fiilispohjalta", kun *Hifi*-lehti puolestaan oli objektiivinen ja luotti pitkälle VTT:n ja TKK:n mittaustuloksiin. Lehtien välille syntyi joksikin aikaa "kolumnisota", kunnes *Musiikin Ääni* kaatui 1990-luvun alun laman vuoksi.

2000-luvulle tultaessa hifi-harrastuksen suosio alkoi jonkin verran hiipua tietotekniikan esiinmarssin vuoksi, mutta toisaalta kotiteatteriharrastus piti lehteä pinnalla. Joulukuussa 2006 lehden kustantaja, Sanoma-konserniin kuulunut Sanoma Magazines Finland liitti *Hifi*-lehden ''Mikrobittiin''. *Hifi*-lehden tilalle kuitenkin perustettiin osittain entisten voimien turvin *[[Hifimaailma]]*-lehti.

## Toimittajia ja avustajia
* Pekka Tuomela, tutkimuspäällikkö, toimittaja
* Pentti Niemi, toimittaja
*Martti Tala, toimittaja
*Anders Weckström, DI, toimittaja
* Mika Koivusalo, avustaja
* Matti Hermunen, psykologi, kolumnisti
* Jaakko Eräpuu, avustaja/testikuuntelija
* Jukka Isopuro, toimittaja/testikuuntelija
* Leo Backman, toimittaja
* Tero Rissanen, avustaja/testikuuntelija
* Heikki Valsta, testikuuntelija

## Lähteet
Luettelo Euren kunnista

Tämä on **luettelo [[Eure]]n departementin kunnista** Ranskassa. Departementissa on 674 kuntaa.

* (CAE) Évreux'n *[[communauté d'agglomération]]*, luotu vuonna 2000.
* (CAL) Seine-Euren *communauté d'agglomération*, luotu vuonna 2001.
* (CAV) Portes de l'Euren *communauté d'agglomération*, luotu vuonna 2003.
Happy Rockefeller

**Margaretta Large Fitler ”Happy” Murphy Rockefeller** (9. kesäkuuta 1926 Bryn Mawr, Pennsylvania – 19. toukokuuta 2015 Tarrytown, New York) oli yhdysvaltalainen julkisuuden henkilö. Hän oli 41. varapresidentin Nelson Rockefellerin puolisona maansa niin kutsuttu Second Lady vuosina 1974–1977.

Happy ja Nelson Rockefeller menivät naimisiin 4. toukokuuta 1963. Avioliitosta syntyi kaksi poikaa; Happyllä oli neljä lasta jo aiemmasta avioliitosta. Hän jäi leskeksi Nelsonin kuoltua vuonna 1979.

Rockefeller toipui 1970-luvulla rintasyövästä.

## Lähteet
Luettelo Martiniquen kunnista

Tämä on **luettelo [[Martinique]]n merentakaisen departementin kunnista** Ranskassa. Departementissa on 34 kuntaa. 

* (CAC) Centre de la Martiniquen *[[communauté d'agglomération]]*, luotu vuonna 2001.
Luettelo Territoire de Belfortin kunnista

Tämä on **luettelo [[Territoire de Belfort]]in departementin kunnista** Ranskassa. Departementissa on 102 kuntaa. 

* (CAB) Communauté d'agglomération de l'agglomération Belfortaine, luotu vuonna 2000.
Ann Robinson

**Ann Robinson** (s. 1. toukokuuta 1935) on yhdysvaltalainen näyttelijä, jolla oli tunnettu rooli elokuvassa *[[Maailmojen sota (vuoden 1953 elokuva)|Maailmojen sota]]* (1953). Hän on 1960-luvun alun jälkeen esiintynyt vain satunnaisesti. 

Robinson oli vuoteen 1967 naimisissa kuulun matadori Jaime Bravon kanssa.

## Aiheesta muualla
*
Luettelo Ranskan Guayanan kunnista

Tämä on **luettelo [[Ranskan Guayana|Guayanan]] merentakaisen departementin kunnista** Ranskassa. Departementti jakautuu kahteen arrondissementtiin ja 22 kuntaan. Kunnat on lueteltu oheisessa taulukossa.

1) Lyhenne C= Cayennen arrondissementti ja S= Saint-Laurent-du-Maronin arrondissementti.

## Lähteet
Henrik Klaunpoika Horn

**Henrik Klaunpoika Horn af Kanckas** () (n. 1512–1595) oli suomalainen ja ruotsalainen ritari, joka toimi useissa kruunun virkatehtävissä. Hänen sukunsa Horn af Kanckas oli kotoisin Kankaisten kartanosta.

## Historia
Lähteet:

Henrik Klaunpoika Horn toimi Kustaa Vaasan hallinnossa valtaneuvoksena 1539–1542, kuninkaallisen verokamarin johtajana Tukholmassa vuonna 1547 ja sen jälkeen laamannina Suomessa 1549–1561. Hän oli Juhana-herttuan vahva tukija, mutta siirtyi Eerik XIV:n kannattajaksi vuonna 1563. Siirto kannatti, ja hänestä tuli eversti komentamaan joukkoja Liivinmaalla. Vuonna 1565 Horn nimitettiin Rääveliin käskynhaltijaksi. Virkaan kuului myös Liivinmaan johtaminen.

Horn menetti virkansa Juhana III:n tultua kuninkaaksi, mutta sai sen takaisin vuonna 1573. Häntä syytettiin huonosta sotaonnesta Liivinmaan sodassa ja hänet siirrettiin Käkisalmen läänin johtoon.

Hornin isä oli Klaus Henrikinpoika Horn ja hänen puolisonsa oli Elin Arvidsdotter (Stålarm), poikia olivat Arvid Henrikinpoika Horn ja Kaarle Henrikinpoika Horn.

### Perhetausta
Henrik Horn oli naimisissa kaksi kertaa hänen ensimmäinen puolisonsa on Elin Arvidsdotter (Stålarm) ja toinen puoliso: Britha N.N.

Henrik sai yhdeksän lasta: 1. Kerstin Henriksdotter Horn, 2. Karin Henrikintytär Horn, 3. Göran Henriksson Horn, 4. Marsalkka Kaarle Henrikinpoika Horn, till Kanckas, 5. Elin Henriksdotter Horn, 6. Brita Henrikintytär Horn, 7. Anna Henriksdotter Horn, 8. Arvid Henrikinpoika Horn ja 9. Elisabet Henriksdotter Horn.

## Henkilögalleria

Tiedosto:Horn vaakuna.png|Reijo Helläkosken kuvaus Henrikin pojasta Kaarle Henrikinpoika Horn -suvun vaakunasta.
Tiedosto:Kankainen manor 1 AB.jpg|Henrik Klaunpoika Hornin 1500-luvulla rakentama Kankaisten kartano Turun Maskussa.
Tiedosto:Kankainen manor 2 AB.jpg|Kankaisten kartanonpäärakennus (rakennettu 1500-luvun puolivälissä) Maskussa. Näkymä Maskunjoen yli.


## Katso myös

* Horn af Kanckas

## Lähteet
Louisa Gross Horwitz -palkinto

**Louisa Gross Horwitz -palkinto** () on Columbian yliopiston myöntämä vuotuinen palkinto, jota se jakaa tutkijalle tai tutkijaryhmälle tunnustuksena merkittävästä biologian tai biokemian perustutkimustyöstä. S. Gross Horwitzin testamentin ehtojen mukaan perustettiin palkinto, joka nimitettiin Louisa Gross Horwitz -palkinnoksi hänen äitinsä kunniaksi. Ensimmäinen palkinto myönnettiin vuonna 1967. Saatuaan Louisa Gross Horwitz -palkinnon 39 palkinnonsaajaa (53&nbsp;%) on myöhemmin saanut joko Nobelin lääketieteen palkinnon (29) tai kemianpalkinnon (10).

## Palkinnonsaajat
*1967 Luis Leloir
*1968 Har Gobind Khorana, Marshall Warren Nirenberg
*1969 Max Delbrück, Salvador E. Luria
*1970 Albert Claude, George E. Palade, Keith R. Porter
*1971 Hugh E. Huxley
*1972 Stephen W. Kuffler
*1973 Renato Dulbecco, Harry Eagle, Theodore T. Puck
*1974 Boris Ephrussi
*1975 Sune K. Bergström, Bengt Samuelsson
*1976 Seymour Benzer, Charles Yanofsky
*1977 Michael Heidelberger, Elvin A. Kabat, Henry G. Kunkel
*1978 David Hubel, Vernon Mountcastle, Torsten Wiesel
*1979 Walter Gilbert, Frederick Sanger
*1980 Cesar Milstein
*1981 Aaron Klug
*1982 Barbara McClintock, Susumu Tonegawa
*1983 Stanley Cohen, Viktor Hamburger, Rita Levi-Montalcini
*1984 Michael S. Brown, Joseph L. Goldstein
*1985 Donald D. Brown, Mark Ptashne 
*1986 Erwin Neher, Bert Sakmann
*1987 Günter Blobel
*1988 Thomas R. Cech, Phillip A. Sharp
*1989 Alfred G. Gilman, Edwin G. Krebs
*1990 Stephen Harrison, Michael G. Rossmann, Don C. Wiley
*1991 Richard R. Ernst, Kurt Wüthrich
*1992 Christiane Nüsslein-Volhard, Edward B. Lewis
*1993 Nicole Le Douarin, Donald Metcalf
*1994 Philippa Marrack, John W. Kappler
*1995 Leland H. Hartwell
*1996 Clay M. Armstrong, Bertil Hille
*1997 Stanley B. Prusiner
*1998 Arnold J. Levine, Bert Vogelstein
*1999 Pierre Chambon, Robert G. Roeder, Robert Tjian
*2000 H. Robert Horvitz, Stanley J. Korsmeyer
*2001 Avram Hershko, Alexander Varshavsky
*2002 James E. Rothman, Randy W. Schekman 
*2003 Roderick MacKinnon
*2004 Tony Hunter, Tony Pawson
*2005 Ada Yonath
*2006 Roger D. Kornberg
*2007 Joseph G. Gall, Elizabeth H. Blackburn, Carol W. Greider
*2008 F. Ulrich Hartl, Arthur Horwich 
*2009 Victor R. Ambros, Gary Ruvkun  
*2010 Thomas J. Kelly, Bruce Stillman
*2011 Jeffrey C. Hall, Michael Rosbash, Michael W. Young
*2012 Richard Losick, Joe Lutkenhaus, Lucy Shapiro
*2013 John O’Keefe
*2014 James P. Allison
*2015 S. Lawrence Zipursky
*2016 Howard Cedar, Gary Felsenfeld, Aharon Razin
*2017 Jeffrey I. Gordon
*2018 Bert W. O’Malley, Ronald M. Evans, Pierre Chambon
*2019 Peter K. Vogt, David M. Sabatini, Lewis C. Cantley
*2020 Christine Petit, A. James Hudspeth, Robert Fettiplace
*2021 Drew Weissman, Katalin Karikó
*2022 Karl Deisseroth, Peter Hegemann, Gero Miesenböck
*2023 Zhijian Chen, Glen Barber

## Lähteet
* 

### Viitteet

## Aiheesta muualla
* Louisa Gross Horwitz –palkinto
Klaus Henrikinpoika Horn

**Klaus Henrikinpoika Horn** (), (eli noin 1440–1520) oli suomalainen laamanni ja valtaneuvos. Hän oli kahdesti naimisissa, joista avioliitoista hänelle syntyi viisi lasta. Klaus Henrikinpoika Hornin pojista Horn-suku jakautui Horn af Åminne ja Horn af Kanckas sukuhaaroihin. Hänen isänsä oli verovapauden saanut asemies Henrik Olavinpoika Horn ja äitinsä N. N. Klasdotter Djäkn.

## Historia
Lähteet:

Klas Henriksson Horn s.1440, k.1520, valtaneuvos ja laamanni, Viipurin linnan päällikkö. Ensimmäinen puoliso: Kristina Kristersson Frille, toinen puoliso: Kristina N.N. Klasin naitua vaimonsa Frillen suvusta Haapaniemen kartano siirtyi Hornin suvulle. Silloisen käytännön mukaan tuomarien ja laamannien virat jaettiin perintönä ja Klas peri appensa virat. Hänestä tuli 1487 Etelä-Suomen laamanni. Hänet nimitettiin samoihin aikoihin Horn-suvun ensimmäiseksi valtaneuvokseksi. Kesällä 1495 puhkesi odotettu sota Venäjää vastaan. 

### Sota-aika
Klas johti itse sotatoimia Kymijoella. Muut tuon ajan merkkihenkilöt, piispa Maunu Särkilahti, Nils Eric Gyllenstierna ja Knut Posse osallistuivat myös valtakunnan puolustamiseen. Rauha solmittiin 1490. Sten Sture oli jättänyt Suomen puolustautumaan yksin Venäjää vastaan. Kun Ruotsin kuninkaaksi valittiin Kristian ja tämä lupasi Venäjälle Itä- ja Pohjois-Suomen, oli Klas huolimatta tyytymättömyydestään valmis kannattamaan Sten Sturea valtionhoitajaksi 1501.

### Perhetausta
Klaus oli kahdesti naimisissa, hänen puolisonsa olivat: Kristina Christersdotter Frille ja Kristina N.N. avioliitoista syntyi hänelle viisi lasta.

Kristina Christersdotter Frillen lapset:

* Krister Klaunpoika Horn, Horn af Åminne -sukuhaara.
* Herman Klaunpoika Horn
* Kerstin (Britta) Klasdotter Horn, naimisiin Peder Nilsson Jägerhorn af Spurila (1410–1494) "Peder, Hevonpään kartanon isäntä Paimiosta".
* Margareta Klasdotter Horn, naimisiin tuomari Jöns Andersson Garpin kanssa.

Kristina N.N. lapset:

* Henrik Klasson Horn, Horn af Kanckas -sukuhaara.

## Katso myös

* Horn af Kanckas (suku)
* Horn

## Lähteet

### Kirjallisuus
* Kaarlo Blomstedt, Horn-suvun alkuhistoriaa, 1918.
* Blomstedt, Kaarlo (1921) Henrik Klaunpoika Horn - Ajankuvaus, I. Kustaa Vaasan ja Juhana herttuan palveluksessa. 1921. 544 sivua.
* Elgenstierna, Gustaf: ättartavlor ... insertrade adeln, vol III
* Sjöström (2011), "Vehkalahden Junkar- ja Vilken-suvun keskiaikaiset perinnöt mailla", Foundations: Journal of the Foundation for Medieval Genealogy, osa 3, numero 5 (tammikuu 2011), s. 425–461

### Viitteet
Kyttä

**Kyttä** voi tarkoittaa seuraavia:

*kyttä, puhekielinen nimitys poliisista

## Sukunimenä
*Wilho Kyttä (1881–1960), juristi ja maaherra
*Harras Kyttä (1912–1985), hovioikeudenneuvos, kansanedustaja (KP), sisäasiainministeri (KP, amm.), Turun kaupunginjohtaja, Wilho Kytän poika

;Entisenä sukunimenä
*Riitta Nikula (o.s. *Kyttä*, s. 1944), taidehistorioitsija, emeritaprofessori, Harras Kytän tytär
*Arvo Vartia (vuoteen 1892 *Kyttä*, 1881–1963), urheilujohtaja, opettaja, päätoimittaja ja tietokirjailija, kouluneuvoksen ja professorin arvonimet
Krister Klaunpoika Horn (k. 1520)

**Krister Klaunpoika Horn** () (kuollut 1520), oli suomalainen linnanherra. Hän oli mukana neuvottelemassa rauhaa Novgorodin kanssa vuonna 1504. Hän oli linnanvoutina Raaseporin linnassa 1513–1515 ja Turun linnassa kuolemaansa saakka 1515–1520.

Krister oli Klaus Henrikinpoika Hornin poika, ja hänen puolisonsa oli Ingeborg Siggesdotter Sparre af Rossvik ja heidän lapsiaan olivat Klaus Kristerinpoika Horn (1518–1566) ja Britta Kristerintytär (k. 1580). Kristeristä on katsottu alkaneen Horn af Åminnen suku.